ประกาศธนาคารแห่งประเทศไทย เรื่อง การกำหนดให้ธนาคารพาณิชย์ถือปฏิบัติในเรื่องบัตรเงินฝาก
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การกำหนดให้ธนาคารพาณิชย์ถือปฏิบัติในเรื่องบัตรเงินฝาก
------------
 อาศัยอำนาจตามความในมาตรา
๑๓ จัตวา แห่งพระราชบัญญัติการธนาคาร
พาณิชย์ พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๓) พ.ศ. 
๒๕๓๕
ธนาคารแห่งประเทศไทยออกข้อกำหนดให้ธนาคารพาณิชย์ถือปฏิบัติเกี่ยวกับบัตรเงินฝาก 
ดังต่อไปนี้
 ข้อ
๑ ในการออกบัตรเงินฝาก
ธนาคารพาณิชย์จะต้องดำเนินการดังนี้
 (๑)
ธนาคารพาณิชย์ที่ออกต้องจดแจ้งชื่อและที่อยู่ที่แท้จริงของผู้ฝากและผู้ไถ่
ถอนบัตรเงินฝากไว้ในทะเบียนบัตรเงินฝากให้ธนาคารแห่งประเทศไทยตรวจสอบได้
 (๒)
จำนวนเงินในบัตรเงินฝากแต่ละฉบับต้องไม่ต่ำกว่าห้าแสนบาท และส่วนที่
เกินกว่าห้าแสนบาทต้องเป็นจำนวนทวีคูณของหนึ่งแสนบาล
 (๓)
ในขณะใดขณะหนึ่งธนาคารพาณิชย์จะออกบัตรเงินฝากโดยมียอดบัตรเงิน
ฝากคงค้างรวมกันเกินกว่า ๑ เท่าของเงินกองทุนไม่ได้
 (๔)
ธนาคารพาณิชย์จะออกบัตรเงินฝากเพื่อรับฝากเงินต่ำกว่า ๓ เดือนหรือเกิน
กว่า ๓ ปีไม่ได้
 ข้อ
๒
ธนาคารพาณิชย์จะรับซื้อบัตรเงินฝากของตนเองไม่ได้
 ข้อ
๓
ธนาคารพาณิชย์ต้องจัดให้มีระบบการควบคุมภายในในการออกการเก็บ
รักษา การไถ่ถอน
หรือการซื้อขายบัตรเงินฝากที่ได้มาตรฐานที่เป็นที่ยอมรับทั่วไป และต้องจัดส่ง
สำเนาระเบียบการควบคุมภายในดังกล่าวแก่ธนาคารแห่งประเทศไทยให้ครบถ้วนถูกต้องและเป็น
ปัจจุบันอยู่เสมอ
 ข้อ
๔
ธนาคารพาณิชย์ต้องจัดทำทะเบียนบัตรเงินฝากที่ออก และ/หรือที่ซื้อขาย
ให้เป็นปัจจุบัน
ซึ่งอย่างน้อยต้องมีรายละเอียดเกี่ยวกับซื่อผู้ออกบัตรเงินฝาก วันที่ออกบัตรเงิน
ฝาก วันครบกำหนด จำนวนเงิน อัตราดอกเบี้ย/ส่วนลด
เงื่อนไขการจ่ายดอกเบี้ย ชื่อและที่อยู่ของ
ผู้ฝากเงิน และ/หรือของผู้ซื้อผู้ขายบัตรเงินฝาก
 ข้อ
๕
ธนาคารพาณิชย์ต้องยืนยันความแท้จริงของบัตรเงินฝากที่ตนเป็นผู้ออก
เมื่อได้รับการร้องขอ
 ข้อ
๖
ประกาศนี้ให้ใช้บังคับตั้งแต่วันที่ ๑ กรกฎาคม ๒๕๓๕ เป็นต้นไป

 ประกาศ
ณ วันที่ ๒๕ มิถุนายน ๒๕๓๕
  วิจิตร สุพินิจ
 
ผู้ว่าการ
 
ธนาคารแห่งประเทศไทย

[รก.๒๕๓๕/๘๒/๖๘๘๕/๒๕ มิถุนายน ๒๕๓๕]